Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
21 Nawa namweni iwulu dadiha niiseki dadiha; muloña iwulu dadikulu niiseki dadikulu jinahiti dehi, nawa kaluñalwiji hikadiku cheñiku.
2 Namweni nawa musumba wajila, Yerusalema Yayiha yinakusuluka kufuma mwiwulu kudi Nzambi iku anayiloñeshi neyi kankaña anavwikiwu kulonda yatambwili nfumwindi.
3 Hohenohu natiyili izu datiyakana dafumini mwitanda nadu: “Tiyaña! Itenti daNzambi didi hamu nawantu, nawa yena wakashakama nawu, niwena akekala antu jindi. Nawa Nzambi yomweni wakekala nawu.
4 Wakakombola madilu ejima kumesu awu, kufwa hikwakekalaku cheñiku, nawa hikwakekala cheñi kudishona, kudila hela kukataku. Yuma yakusambila yinahiti dehi.”
5 Nawa Owu washakamini hetanda wahosheli nindi: “Talaña! Inakwilisha yuma yejima yiikali yayiha.” Cheñi wahosheli nindi: “Sonekaku, muloña awa mazu atelela kuyikuhwelela nawa alala.”
6 Nawa wanlejeli nindi: “Yinashikijewi dehi! Ami yami Alefwa nawa yami Omega, ami yami kutachika nawa yami insa. Muntu wunatiyi mpwila, ami nakamwinka menji awaana kufuma kukaseloki kamenji awumi.
7 Muntu wejima wunakwimika mushindu wakaswana yumiyi, ami nakekala Nzambi yindi nawa yena wakekala mwanami.
8 Ilaña akwawoma, antu abula chikuhwelelu, antu akoñaña yuma yawuzondu, akwakujaha antu, ayivumbi, akwakupanda, akwakupesha niakwakutwamba ejima, wejima wawu akayinatila mwijiya dabutukaña kesi nimulañi wakesi kamalola abutukaña kesi. Chumichi chinakwimenaku kufwa kwamuchiyedi.”
9 Kañelu wumu wahadi añelu 7 owu adiña nayeña yakunama 7 yenzeli nayipupu yakukumishaku 7, wenjili nakunleja nindi: “Inzaku, nawa nukukuleja kankaña, ñoda Mwana kaMukoku.”
10 Dichi wantwalili kumpidi yeneni nawa yayilehi nañovu yaspiritu, nawa wanlejeli musumba wajila Yerusalema wasulukileña kufuma mwiwulu kudi Nzambi
11 wukweti kulema kwaNzambi. Chejeji chanowu musumba chadiña neyi ilola dasweja kulema wuseya, nawa neyi ilola dajasiperi dinakukejima neyi ilola dakrisitali.
12 Musumba wenowu wadiña nampwembu yeneni nawa yayilehi, wadiña nayiisu 12 niañelu 12 emeneña haniyi yiisu, hayiisu yeniyi asonekelihu majina anyichidi 12 yawanyana kaIsarela.
13 Kukabeta kakumusela kwadiña yiisu yisatu, kukabeta kakuchimunswa kwadiña yiisu yisatu, kukabeta kakuchidiilu kwadiña yiisu yisatu nawa kukabeta kakumujika kwadiña yiisu yisatu.
14 Mpwembu yamusumba yadiña cheñi namalola 12 achikuku, nawa hanowu malola asonekelihu majina 12 awapostolu 12 aMwana kaMukoku.
15 Dichi owu wahosheleña nanami wakwatili chesekelu cheteti dawuru kulonda yapimi musumba niyiisu yawu nimpwembu yawu.
16 Musumba wenowu wadiña nambadi jiwana jesekana, nawa mukuleha kwawu nimuwihi mwadiña mwesekana. Dichi wapimini owu musumba neteti, wadiña mabulu 12,000; mukuleha kwawu nimuwihi nimuchiminu mwejima mwesekeni.
17 Nawa wapimini mpwembu yanowu musumba, yadiña makyubiti 144, kwesekeja namwaya kupima kwawantu, iku kupima dikwapimini nikañelu.
18 Mpwembu yadiña yakutuña najasiperi nawa musumba wadiña wawuru yakutookesha neyi igilasi.
19 Yikuku yampwembu jamusumba, ayiwahishili namalola ashiyashana asweja kulema wuseya: chikuku chatachi chadiña chajasiperi, chamuchiyedi chadiña chasafira, chamuchisatu chadiña chakalisidoni, chamuchiwana chadiña chaemarodi,
20 chamuchitanu chadiña chasadonikisi, chamu 6 chadiña chasaridini, chamu 7 chadiña chakisoliti, chamu 8 chadiña chaberili, chamu 9 chadiña chatopaza, chamu 10 chadiña chakirisoparasi, chamu 11 chadiña chayakinita, chamu 12 chadiña chaametisiti.
21 Nawa yiisu 12 yadiña yamperola 12; chiisu-hichiisu achituñili namperola yimu. Nawa mukwakwa weneni wamusumba wadiña wawuru yakutookesha neyi igilasi dahanuka nzwa-a nikwishinadi.
22 Munowu musumba hinamwenimu tembeliku, muloña Yehova Nzambi Wañovu Jejima niMwana kaMukoku diwu ekala tembeli yawu.
23 Nawa musumba wenowu hiwakeñekaña itena hela kakweji kutoñekelamuku, muloña kulema kwaNzambi dikwatoñekelañamu, nawa inoñu dawu hiMwana kaMukoku.
24 Akwanyuza akendaña muchejeji chanowu musumba, nawa anyanta ahamaseki akaletelamu kulema kwawu.
25 Yiisu yawu hiyakayenzela hela chanti namwaanaku, muloña mwenomu himwakekala wufukuku.
26 Nawa akaletelamu kulema nikalemesha kawakwanyuza.
27 Munowu musumba himwakeñila chuma chajilolawu hela muntu wakoñaña yuma yawuzondu nawa wadimbanañaku; ilaña mwakeñila hohu antu asonekawu mumuvuñilu wawumi waMwana kaMukoku.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Chimwekeshu 21
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn cjk_Latn cjk_Latn lua_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lua_Latn cjk_Latn lua_Latn lua_Latn bem_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn lua_Latn cjk_Latn cjk_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn